କେନ୍ଦ୍ରାପଡ଼ା, ଅଗଷ୍ଟ ୩୦(ଲୋକାଲ ୱାୟାର): ଖ୍ୟାତନାମା ନାବିକ ସାମୁଏଲ୍ ଟ୍ରେଲର କହିଥିଲେ ଜଳ ଜଳ ସବୁଆଡେ...ହେଲେ ପିଇବାକୁ ଟିକେ ନାହିଁ ।
ଏଇ କଥାଟା ବନ୍ୟା ପ୍ରଭାବିତ କେନ୍ଦ୍ରାପଡ଼ା ଜିଲ୍ଳାରେ ସତ ହେବାରେ ଲାଗିଛି । ଜିଲ୍ଲାରେ ବନ୍ୟା ପରିସ୍ଥିତି ଯୋଗୁଁ ଏବେ ଲୋକେ ବିଶୁଦ୍ଧ ତଥା ସ୍ୱଚ୍ଛ ପିଇବା ପାଣି ଟିକେ ପାଉନାହାନ୍ତି । ଫଳରେ ଗ୍ରାମବାସୀଙ୍କ ଜୀବନ ବିପଦରେ ପଡ଼ିଛି ।
ମିଳିଥିବା ସୂଚନା ଅନୁସାରେ ଜିଲ୍ଲାରେ ବନ୍ୟା ପରିସ୍ଥିତି ଏଭଳି ସ୍ଥିତି ସୃଷ୍ଟି କରିଛି ଯେ ବିଭିନ୍ନ ସ୍ଥାନରେ ଲୋକଙ୍କ ପିଇବା ପାଣି ପାଇଁ ଥିବା ହ୍ୟାଣ୍ଡପମ୍ପଗୁଡ଼ିକ ପାଣି ଭିତରେ ବୁଡ଼ି ରହିଛି ।
ଫଳରେ ଉପରକୁ କେବଳ ପାଣି ପମ୍ପଗୁଡ଼ିକର ଶୀର୍ଷ ଗୁଡ଼ିକ ଦେଖିବାକୁ ମିଳୁଛି । ଆଉ ଯେଉଁ କେତେକ ସ୍ଥାନରେ ପାଣି ପମ୍ପଗୁଡ଼ିକ ଜଳ ଘେରରେ ରହିଛି ସେଠାରୁ ବାହାରୁଥିବା ପାଣି ବିଶୁଦ୍ଧ ନଥିବାରୁ ରୋଗ ସୃଷ୍ଟି କରୁଛି ।
ଆଳି ବ୍ଲକ୍ର ଦେଶାହୀ, ଗୋବିନ୍ଦପୁର, ପାଲିମି, କେତୁଆପଡ଼ା, ଅରାଗଲା, ଏରାଡଙ୍ଗା, ଡିମିରିପାଳ, ପେଟାପଡା, ମଧୁବନ ଓ ଅନ୍ୟ ଗାଁଗୁଡିକର ଅବସ୍ଥା ଶୋଚନୀୟ ।
ଖରସ୍ରୋତା ନଦୀ ବନ୍ଧ ଭାଙ୍ଗିବା ଯୋଗୁଁ ଛୋଟ ଛୋଟ ଗାଁ ଗୁଡ଼ିକ ବିଶାଳ ସମୁଦ୍ରରେ ପରିଣତ ହୋଇଛି । ବିଚ୍ଛିନ୍ନା ଳରେ ରହିଥିବା ଗାଁ ଗୁଡିକର ଅବସ୍ଥା ଅଧିକ ଶୋଚନୀୟ ହୋଇ ପଡିଛି ।
ଏସବୁ ସ୍ଥାନରେ ସବୁଠୁ ବଡ଼ ସମସ୍ୟା ହୋଇଛି ପିଇବା ପାଣି । ଜିଲ୍ଲାର ଅଧିକାଂଶ ଗାଁ ଜଳମଗ୍ନ ହୋଇ ପଡିଥିବା ବେଳେ ଏସବୁ ସ୍ଥାନକୁ ପହଞ୍ଚିବାର ଏକମାତ୍ର ମାଧ୍ୟମ ପାଲଟିଛି ଡଙ୍ଗା ।
ଏ ବାବଦରେ ମଧୁବନ ଗାଁର ପ୍ରଦୀପ ଦାସ କହିଛନ୍ତି ବନ୍ୟା ପରିସ୍ଥିତି ଯୋଗୁଁ ଆମ ଗାଁ ପାଣି ଘେରରେ । ତେଣୁ ଗାଁରୁ ମୁଖ୍ୟ ରାସ୍ତାକୁ ଆସିବା ପାଇଁ ଆମେ ଉଦ୍ଧାରକାରୀ ବୋଟର ଆଶ୍ରୟ ନେଉଛୁ ।
ବନ୍ୟା ପରିସ୍ଥିତି ଯୋଗୁଁ ଏବେ ବିଭିନ୍ନ ପ୍ରଭାବିତ ଗାଁରେ ଗ୍ରାମବାସୀମାନେ ସାମାଜିକ ଦୂରତା ଓ ସ୍ୱାସ୍ଥ୍ୟ ସୁରକ୍ଷା କଥା ଚିନ୍ତା କରି ପାରୁନାହାଁନ୍ତି ।
ଯଦିଓ ଜଳମଗ୍ନ ଗାଁଗୁଡ଼ିକର ଅଳ୍ପ କିଛି ଲୋକମାନେ ମାସ୍କ ପିନ୍ଧୁଛନ୍ତି ତେବେ ଅଧିକାଂଶ ଲୋକ ମାସ୍କ ପିନ୍ଧୁ ନଥିବାରୁ ବନ୍ୟା ପ୍ରଭାବିତ ଗାଁଗୁଡିକରେ କରୋନା ସଂକ୍ରମଣର ଭୟ ଦେଖାଦେଇଛି ।
ଦିମିରିପାଲି ଗାଁର ବାନାମ୍ବର ବେହେରା (୬୮) ସାମାଜିକ ଦୂରତାକୁ ଅଣଦେଖା କରି ନିଜର ୫ ଜଣ ସମ୍ପର୍କୀୟଙ୍କ ସହ ନଦୀ ବନ୍ଧରେ ବସିଥିବା ଦେଖିବାକୁ ମିିଳିଥିଲା ।
ଏ ବାବଦରେ ପଚାରିବାରେ ସେ କହିଥିଲେ ବନ୍ୟାରେ ଆମେ ସବୁ କିଛି ହରାଇ ଦେଇଛୁ । ଘର ଦ୍ୱାର, ଫସଲ୍ ସବୁ କିଛି ନଷ୍ଟ ହୋଇ ଯାଇଛି ।
ବର୍ତ୍ତମାନ ପରିସ୍ଥିତିରେ ପିଇବା ପାଣି କଷ୍ଟ ବେଶୀ ଦାଉ ସାଧୁଛି । ବଞ୍ଚିବା ପାଇଁ ଆମକୁୁ ଏବେ ବିଶୁଦ୍ଧ ପିଇବା ପାଣି ଦରକାର ।
ଗାଁରେ ପିଇବା ପାଇଁ ପାଇଁ ଅନ୍ୟ କୌଣସି ବ୍ୟବସ୍ଥା ନ ଥିବାରୁ ଆମେ ଅଧା ଜଳମଗ୍ନ ଅବସ୍ଥାରେ ଥିବା ଟୁ୍ୟବ ୱେଲ୍ ଉପରେ ନିର୍ଭର କରୁଛୁ । ଏଭଳି ପରିସ୍ଥିତିରେ ସାମାଜିକ ଦୂରତା ବଜାୟ ରଖିବା ସମ୍ଭବ ନୁହେଁ ।
କାରଣ ଆମେ ଗାଁର ଅଧିକାଂଶ ଲୋକ ନଦୀ କୂଳରେ ତିଆରି କରାଯାଇଥିବା ଅସ୍ଥାୟୀ ତମ୍ବୁରେ ଏକାଠି ବସୁଛୁ ଆଉ ଉଠୁଛୁ ।
ପଟ୍ଟାମୁଣ୍ଡାଇ ବ୍ଲକ୍ ବାଲୁରିଆ ଗ୍ରାମ ପଞ୍ଚାୟତର ସରପ ରତିକାନ୍ତ ସାହାଣୀ କହନ୍ତି; ଆଳି, ରାଜକନିକା, ପଟ୍ଟାମୁଣ୍ଡାଇ ବ୍ଲକ୍ର ଶହ ଶହ ଲୋକ ବନ୍ୟା ପରିସ୍ଥିତିର ସମ୍ମୁଖୀନ ହେଉଥିବା ବେଳେ ବିଶୁଦ୍ଧ ପିଇବା ପାଣି ଟୋପେ ପାଉ ନାହାନ୍ତି ।
ଫଳରେ ଗ୍ରାମବାସୀଙ୍କୁ ଆଗାମୀ ଭବିଷ୍ୟତରେ ଜଳ ଦ୍ୱାରା ହେଉଥିବା ବିଭିନ୍ନ ରୋଗର ସମ୍ମୁଖୀନ ହେବାକୁ ପଡ଼ିବ ବୋଲି ସେମାନେ ଆତଙ୍କିତ ହୋଇ ପଡ଼ିଛନ୍ତି ।
ପଟ୍ଟାମୁଣ୍ଡାଇ ବ୍ଲକ୍ ଅମୃତମଣୋଇ ଗ୍ରାମପଞ୍ଚାୟତର କୁଳମଣି ମଲ୍ଲିକ କହିଛନ୍ତି; ବନ୍ୟା ପରିସ୍ଥିତିର ମୁକାବିଲା କରିବା ପାଇଁ ବିଭିନ୍ନ ବନ୍ୟା ପ୍ରଭାବିତ ଗାଁଗୁଡ଼ିକର ଲୋକ ସ୍କୁଲ ଘର, ଅସ୍ଥାୟୀ ଆଶ୍ରୟ ସ୍ଥଳ, ବାତ୍ୟା ଆଶ୍ରୟ ସ୍ଥଳ, ନଦୀ ବନ୍ଧ ଓ ଅନ୍ୟାନ୍ୟ ଉଚ୍ଚ ସ୍ଥାନକୁ ପଳାଇ ଆସିଥିବା ବେଳେ ଏବେ ସେଠାରେ ଜଳ କଷ୍ଟର ସମ୍ମୁଖୀନ ହେଉଛନ୍ତି ।
ବନ୍ୟାରେ ଗରିବ ପରିବାରର ଶହ ଶହ ମାଟି ଘର ନଷ୍ଟ ହୋଇ ଯାଇଛି । ବନ୍ୟା ପ୍ରଭାବିତ ଗାଁଗୁଡ଼ିକର ଲୋକମାନେ ନିଜର ଘର, ଚାଷ, ପଶୁପାଳନ ଓ ବିଭିନ୍ନ ଆସବାବପତ୍ର ହରାଇ ଦେଇଛନ୍ତି ।
ବର୍ତ୍ତମାନ ପରିସ୍ଥିତିରେ ସେମାନଙ୍କ ପାଇଁ ଖାଦ୍ୟ ଓ ବିଶୁଦ୍ଧ ପିଇବା ପାଣିର ଆବଶ୍ୟକତା ରହିଥିବା ବେଳେ ତାହା ଠିକ୍ ଭାବେ ମିଳି ପାରୁନାହିଁ ।
କେନ୍ଦ୍ରାପଡ଼ା ଜିଲ୍ଲାର ଜରୁରୀକାଳୀନ ଅଧିକାରୀ ସମ୍ବିତ ଶତପଥୀ କହିଛନ୍ତି ବନ୍ୟା ଯୋଗୁଁ ଜିଲ୍ଲାରେ ୯୬ଟି ଗାଁର ୧.୨୦ ଲକ୍ଷ ଲୋକ ପ୍ରଭାବିତ ହୋଇଛନ୍ତି ।
ସ୍ୱାସ୍ଥ୍ୟ ବିଭାଗ ଅଧିକାରୀ ଓ ଅନ୍ୟାନ୍ୟ ସରକାରୀ ଅଧିକାରୀମାନେ ବନ୍ୟା ଳ ଯାଇ ପରିସ୍ଥିତିର ଅନୁଧ୍ୟାନ କରିବା ସହ ପ୍ରଭାବିତ ଲୋକଙ୍କୁ ବିଶୁଦ୍ଧ ପାନୀୟ ଜଳ ସହ ହାଲୋଜେନ୍ ଟାବଲେଟ୍ ଓ ଅନ୍ୟାନ୍ୟ ଆବଶ୍ୟକ ଔଷଧ ଯୋଗାଇ ଦେଇଛନ୍ତି ।
ଜିଲ୍ଲାର ବନ୍ୟା ପ୍ରଭାବିତ ଗାଁ ଗୁଡ଼ିକରେ ଏହି ଅଧିକାରୀମାନେ ୨ ଲକ୍ଷ ପାଣି ପାଉଚ୍ ବଣ୍ଟନ କରିଛନ୍ତି । ତାଛଡ଼ା ଆମେ ଗ୍ରାମୀଣ ଜଳ ଓ ପରିମଳ ବିଭାଗ (ଆରଡବ୍ଲୁ୍ୟଏସଏସ୍)କୁ ପାଣି ଟାଙ୍କି ଦ୍ୱାରା ପ୍ରଭାବିତ ଲୋକଙ୍କୁ ବିଶୁଦ୍ଧ ପାନୀୟ ଜଳ ଯୋଗାଇ ଦେବାକୁ ନିଦେ୍ର୍ଦଶ ଦେଇଛୁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
